钦定古今图书集成/理学汇编/学行典/第198卷 > 陆鳌
## 钦定古今图书集成/理学汇编/学行典/第198卷 > 陆鳌

按《嘉兴府志》：“‘陆鳌，字子任。九岁顿悟理一分殊’之旨，
称小象山。痛父早世，思肖像奉朝夕，忽见父状，绘之
不爽毫发。母病，剪左股肉，爇香吁天，病随愈。嘉靖中，
领乡荐，倅临江，单骑谕降。江盗，釐去部储使者例金，
使者怒，排鳌闼，囊橐萧然，叹服而去。秩满，佐南康，民
德之。以子万垓贵，赠都御史。”